N Á R O D N Á R A D A S L O V E N S K E J R E P U B L I K Y

VI. volebné obdobie

NÁVRH

**Z á k o n**

z ... 2015,

**ktorým sa mení a dopĺňa zákon 171/2005 Z. z. o hazardných hrách a o zmene a doplnení niektorých zákonov v znení neskorších a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon č. 171/2005 Z. z. o hazardných hrách a o zmene a doplnení niektorých zákonov v znení zákona č. 659/2007 Z. z., zákona č. 70/2008 Z. z., zákona č. 478/2009 Z. z., zákona č. 479/2009 Z. z., zákona č. 84/2010 Z. z., zákona č. 374/2010 Z. z., zákona č. 514/2010 Z. z., zákona č. 227/2011 Z. z., zákona č. 228/2011 Z. z., zákona č. 547/2011 Z. z., zákona č. 286/2012 Z. z a zákona č. 439/2012 Z. z., zákona č. 135/2013 Z. z., zákona č. 547/2011 Z. z. a zákona č. 333/2014 Z. z. sa mení a dopĺňa takto:

1. V § 3 odsek 3 znie:

„(3) Hazardné hry možno prevádzkovať len na základe licencie udelenej alebo vydanej podľa tohto zákona a za podmienok uvedených týmto zákonom, pričom hazardné hry podľa § 3 ods. 2 písm. b) až e) a i) možno prevádzkovať len na území obce, mestskej časti hlavného mesta Slovenskej republiky Bratislavy alebo mestskej časti mesta Košice, na ktorom ich prevádzkovanie nie je obmedzené všeobecne záväzným nariadením podľa § 10 ods. 5 písm. d).“.

2. V § 10 ods. 5 úvodnej vete sa za slovo „Obec“ vkladá čiarka a slová „mestská časť hlavného mesta Slovenskej republiky Bratislavy a mestská časť mesta Košice“.

1. V § 10 ods. 5 písmeno d) znie:

„d) môže ustanoviť všeobecne záväzným nariadením, ktoré z hazardných hier podľa § 3 ods. 2 písm. b) až e) a i) nie je možné prevádzkovať na jej území; v tomto všeobecne záväznom nariadení obce, mestskej časti hlavného mesta Slovenskej republiky Bratislavy alebo mestskej časti mesta Košice sa ustanoví aj primeraná lehota, v ktorej je prevádzkovateľ hazardnej hry prevádzkovanej na jej území ku dňu nadobudnutia účinnosti tohto všeobecne záväzného nariadenia povinný skončiť jej prevádzkovanie, pričom táto lehota nesmie byť kratšia ako tri mesiace od nadobudnutia účinnosti tohto všeobecne záväzného nariadenia obce, všeobecne záväzného nariadenia mestskej časti hlavného mesta Slovenskej republiky Bratislavy alebo všeobecne záväzného nariadenia mestskej časti mesta Košice. Prijatie takéhoto všeobecne záväzného nariadenia obec, mestská časť hlavného mesta Slovenskej republiky Bratislavy alebo mestská časť mesta Košice oznámi bezodkladne ministerstvu s uvedením dátumu jeho účinnosti.“.

1. V § 10 odsek 6 znie:

„(6) Obec, mestská časť hlavného mesta Slovenskej republiky Bratislavy alebo mestská časť mesta Košice, je povinná rokovať o návrhu všeobecne záväzného nariadenia podľa odseku 5 písm. d), ak sa obyvatelia obce, mestskej časti hlavného mesta Slovenskej republiky Bratislavy alebo mestskej časti mesta Košice petíciou sťažujú, že prevádzkovaním hazardných hier na jej území dochádza k podstatnému zásahu do záujmov obyvateľov dotknutej obce, mestskej časti hlavného mesta Slovenskej republiky Bratislavy alebo mestskej časti mesta Košice alebo, že sa v súvislosti s hraním hazardných hier v obci, mestskej časti hlavného mesta Slovenskej republiky Bratislavy alebo mestskej časti mesta Košice narúša verejný poriadok, pričom takúto petíciu musí podporiť najmenej 30% oprávnených voličov obce, mestskej časti hlavného mesta Slovenskej republiky Bratislavy alebo mestskej časti mesta Košice. V petícii obyvatelia obce, mestskej časti hlavného mesta Slovenskej republiky Bratislavy alebo mestskej časti mesta Košice uvedú, aký druh hazardných hier vedie k podstatnému zásahu do ich záujmov alebo k narúšaniu verejného poriadku.“.

1. § 10 sa dopĺňa odsekom 7, ktorý znie:

„(7) Ak obec, mestská časť hlavného mesta Slovenskej republiky Bratislavy alebo mestská časť mesta Košice neprijme všeobecne záväzné nariadenie, ktoré požadujú obyvatelia obce, mestskej časti hlavného mesta Slovenskej republiky Bratislavy alebo mestskej časti mesta Košice petíciou podľa odseku 6, vyhlási o požiadavke z petície podľa odseku 6 obec, metská časť hlavného mesta Slovenskej republiky Bratislavy alebo mestská časť mesta Košice, miestne referendum podľa osobitného predpisu4a).“.

Poznámka pod čiarou k odkazu 4a znie:

„4a) § 11a zákona Slovenskej národnej rady č. 369/1990 Zb. o obecnom zriadení v znení neskorších predpisov, § 9 zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov, § 8a zákona Slovenskej národnej rady č. 401/1990 Zb. o meste Košice v znení zákona č. 354/2012 Z. z.“.

6. V § 35 ods. 11 sa vypúšťajú slová „s výnimkou ich prevádzkovania v herni“.

**Čl. II**

Zákon Slovenskej národnej rady č. 369/1990 Zb. o obecnom zriadení v znení zákona Slovenskej národnej rady č. 401/1990 Zb., zákona Slovenskej národnej rady č. 96/1991 Zb., zákona Slovenskej národnej rady č. 130/1991 Zb., zákona Slovenskej národnej rady č. 421/1991 Zb., zákona Slovenskej národnej rady č. 500/1991 Zb., zákona Slovenskej národnej rady č. 564/1991 Zb., zákona Slovenskej národnej rady č. 11/1992 Zb., zákona Slovenskej národnej rady č. 295/1992 Zb., zákona Národnej rady Slovenskej republiky č. 43/1993 Z. z., zákona Národnej rady Slovenskej republiky č. 252/1994 Z. z., zákona Národnej rady Slovenskej republiky č. 287/1994 Z. z., zákona č. 229/1997 Z. z., zákona č. 225/1998 Z. z., zákona č. 233/1998 Z. z., nálezu Ústavného súdu Slovenskej republiky č. 185/1999 Z. z., zákona č. 389/1999 Z. z., zákona č. 6/2001 Z. z., zákona č. 453/2001 Z. z., zákona č. 205/2002 Z. z., zákona č. 515/2003 Z. z., zákona č. 369/2004 Z. z., zákona č. 535/2004 Z. z., zákona č. 583/2004 Z. z., zákona č. 615/2004 Z. z., zákona č. 757/2004 Z. z., zákona č. 171/2005 Z. z., zákona č. 628/2005 Z. z., zákona č. 267/2006 Z. z., uznesenia Ústavného súdu Slovenskej republiky č. 616/2006 Z. z., zákona č. 330/2007 Z. z., zákona č. 334/2007 Z. z., zákona č. 335/2007 Z. z., nálezu Ústavného súdu Slovenskej republiky č. 205/2008 Z. z., zákona č. 384/2008 Z. z., zákona č. 445/2008 Z. z., nálezu Ústavného súdu Slovenskej republiky č. 511/2009 Z. z., zákona č. 102/2010 Z. z., zákona č. 204/2011 Z. z., zákona č. 361/2012 Z. z., zákona č. 160/2014 Z. z., zákona č. 180/2014 Z. z. a uznesenia Ústavného súdu Slovenskej republiky č. 239/2014 Z. z. sa mení a dopĺňa takto:

1. V § 11a ods. 1 sa za písmeno c) vkladá nové písmeno d), ktoré znie:

„d) petíciu skupiny obyvateľov obce, ktorou sa podľa osobitného zákona12a) najmenej 30 % oprávnených voličov12) sťažuje, že prevádzkovaním hazardných hier na jej území dochádza k podstatnému zásahu do záujmov obyvateľov obce  alebo v súvislosti s hraním hazardných hier sa v obci narúša verejný poriadok, a obec na základe tejto petície neprijala platné všeobecne záväzné nariadenie.“.

Doterajšie písmená d) a e) sa označujú ako písmená e) a f).

Poznámka pod čiarou k odkazu 12a znie:

„12a) § 10 ods. 6 a 7 zákona č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov.“.

2. V § 11a ods. 3 prvej vete sa slová „podľa odseku 1 písm. c)“ nahrádzajú slovami „podľa odseku 1 písm. c) a d)“.

3. V § 11a ods. 5 sa slová „podľa odseku 1 písm. a), b), d) a e)“ nahrádzajú slovami „podľa odseku 1 písm. a), b), e) a f)“.

**Čl. III**

Zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení zákona Slovenskej národnej rady č. 523/1990 Zb., zákona Slovenskej národnej rady č. 130/1991 Zb., zákona Slovenskej národnej rady č. 295/1992 Zb., zákona č. 233/1998 Z. z., zákona č. 255/2007 Z. z., zákona č. 445/2008 Z. z., zákona č. 535/2008 Z. z., zákona č. 113/2010 Z. z.,  zákona č. 371/2012 Z. z. a zákona č. 160/2014 Z. z. sa dopĺňa takto:

V § 9 ods. 1 sa za písmeno c) vkladá nové písmeno d), ktoré znie:

„d) petíciu skupiny obyvateľov v mestskej časti, ktorou sa podľa osobitného zákona2a) najmenej 30 % všetkých oprávnených voličov v mestskej časti sťažuje, že prevádzkovaním hazardných hier na jej území dochádza k podstatnému zásahu do záujmov obyvateľov metskej časti alebo v súvislosti s hraním hazardných hier sa v mestskej časti narúša verejný poriadok, a metská časť na základe tejto petície neprijala platné všeobecne záväzné nariadenie.“.

Doterajšie písmeno d) sa označuje ako písmeno e).

Poznámka pod čiarou k odkazu 2a znie:

„2a) § 10 ods. 6 a 7 zákona č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov.“.

**Čl. IV**

Zákon Slovenskej národnej rady č. 401/1990 Zb. o meste Košice v znení zákona Slovenskej národnej rady č. 130/1991 Zb., zákona Slovenskej národnej rady č. 295/1992 Zb., zákona Národnej rady Slovenskej republiky č. 109/1993 Z. z., zákona č. 222/2006 Z. z., zákona č. 273/2008 Z. z., zákona č. 445/2008 Z. z., zákona č. 258/2009 Z. z., zákona č. 354/2012 Z. z., zákona č. 160/2014 a zákona č. 386/2014 Z. z. sa dopĺňa takto:

V § 8a ods. 1 sa za písmeno a) vkladá nové písmeno b), ktoré znie:

„b) petíciu skupiny obyvateľov mestskej časti, ktorou sa podľa osobitného zákona1f) najmenej 30 % oprávnených voličov v mestskej časti sťažuje, že prevádzkovaním hazardných hier na jej území dochádza k podstatnému zásahu do záujmov obyvateľov metskej časti alebo v súvislosti s hraním hazardných hier sa v mestskej časti narúša verejný poriadok, a mestská časť na základe tejto petície neprijala platné všeobecne záväzné nariadenie.“.

Doterajšie písmená b) až d) sa označujú ako písmená c) až e).

Poznámka pod čiarou k odkazu 1f znie:

„1f) § 10 ods. 6 a 7 zákona č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov.“.

**Čl. V**

Tento zákon nadobúda účinnosť 1. júla 2015.